Astăzi, 24 iulie 2023, ora 13

La adresa de aici (se deschide link-ul legat de cuvântul <**aici**>, trebuie să aveți conexiune la internet) sunt publicate rezultatele admiterii candidaților din R. Moldova și diaspora la studii preuniversitare în România - sau se copiaza linkul urmator in browserul de internet folosit de dvs. Daca nu functioneaza direct accesare linkului, acesta se copiaza in browserul dvs de interenet:

<https://docs.google.com/spreadsheets/d/170lUbIOwQAi5Y-iO9FAm-uWgM9WPFkZC/edit?usp=sharing&ouid=109327688298270258789&rtpof=true&sd=true>

Rezultatele sunt afișate în format anonimizat. Fiecare candidat este identificat prin numărul de înregistrare comunicat prin e-mail fiecărui candidat de către un membru din comisia de admitere.

Toți candidații sunt repartizați pe locuri de studii fără plata taxelor de școlarizare și vor primi o bursă lunară de 65 de Euro. Cheltuielile cu hrana (masa) vor fi suportate din bugetul propriu (bursă). De la bugetul de stat sunt decontate doar cheltuielile de regie (de întreținere) pentru cantină și cămin- acolo unde este cazul. Atenție! Sunt unități care nu oferă locuri în cămin (vezi coloana cu această informație- în fișierul Excel).

 Rezultatele admiterii sunt publicate în fișier Excel, pe care îl descărcați în propriul calculator pentru a face căutări, analize, statistici. Fișierul este postat în <citire> dar dacă îl descărcați nu trebuie să solicitați permisiune de editare în Google Drive.

Candidații nerepartizați sau cei repartizați la un cod mai puțin dorit să caute și să analizeze cu ce medii de admitere s-a intrat la codul favorit (repartizarea se face pe etape si in ordinea mediilor de admitere – vezi modalitatea de admitere)

În zilele de 25 și 26 iulie 2023, de la ora 9 până la ora 12, în formularul de la adresa:

<https://forms.gle/jFhUWPYhSxhb39pj6>

se pot trimite

cereri de repartizare pentru candidații nerepartizați

și

cereri de schimbare a repartizării pentru frați, gemeni, tripleți.

Toate cererile și actele doveditoare vor fi scanate pdf.

Cererea de repartizare pentru candidatul nerepartizat și pentru cel care are frate/sora la studii în România vor fi făcute DOAR pentru locurile libere din foaia de lucru (sheet-ul) "locuri libere".

Cererea în care scrieți coduri luate din "locuri libere" nu trebuie sa fie într-un format prestabilit ci vor fi de tipul:

Subsemnatul .... ( se scrie numele părintelui) , părinte al elevului .... ( se scrie numele elevului) cu numărul de înregistrare .... ( se scrie numărul de înregistrare primit pe e-mail) din motivul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( se scrie motivul: nerepartizat sau cu frate aflat la studii in Romania la\_\_\_\_\_\_\_\_\_\_\_\_\_\_\_, va rog sa analizați posibilitatea distribuirii/ redistribuirii elevului la unul din codurile : cod1, cod2... cod10.... (se scriu cel puțin 10 coduri pentru că și acum la redistribuiri este posibil ca un elev cu medie mai mare să scrie codurile dorite de dvs. ). Atașez documente doveditoare ( de exemplu pentru nerepartizat se pozează ecranul cu nr de înregistrare si cu nerepartizat scris în dreptul lui, pentru frați certificat de naștere și carnet de student al fratelui aflat la studii în România etc)

Aceasta cerere se semnează, scanează în format PDF, se scanează tot în format PDF și actele doveditoare și se încarcă la linkul

<https://forms.gle/jFhUWPYhSxhb39pj6>

Alte precizări:

* Nu trebuie să confirmați sau să infirmați hotărârea dumneavoastră de a vă prezenta sau nu la cursuri în data de 11 septembrie 2023 în România.
* Înmatricularea la studii preuniversitare în România se face în baza dosarului cu acte în original, pe care îl prezentați la unitatea din România, în data de 11 septembrie 2023.
* Elevii care sunt repartizați pe locuri la care vor susține o probă de verificare la limba modernă sau care vor susține probe de aptitudini vor fi programați pentru probe în primele zile ale anului școlar 2023-2024.
* Informații despre cazare (sunt unități care nu oferă locuri în cămin) se vor obține direct de la unitatea numită în coloana cu această informație- în fișierul Excel după data de 1 septembrie 2023 (informațiile solicitate înainte de această data nu sunt viabile deoarece majoritatea personalului se află in concediu de odihnă).
* Informații despre viză se pot obține de la ambasade/ consulate, după ce Ministerul Educației din România transmite la ei lista nominală cu elevii admiși. Apreciem că aceste demersuri se fac după data de 15 august 2023.

sau

* În prima zi de şcoală – 11 septembrie 2023- elevii pot veni în România cu pașaport (ca la o vizită obișnuită) după care se solicită permis de ședere la SERVICIUL PENTRU IMIGRĂRI AL JUDEȚULUI …. ( acolo unde este liceul unde sunteți admis). La SERVICIUL PENTRU IMIGRĂRI AL JUDEȚULUI …. pentru obținerea permisului de ședere la studii în România se va depune un dosar cu copii după actele de identitate + aprobarea de scolarizare (conform cu originalul ridicata de la secretariatul unității de invățământ din RO ) + adeverință de elev (ridicata de la secretariatul unității de invățământ, cu precizarea perioadei de școlarizare, respectiv ciclu de învățământ). Străinii bursieri ai statului român, nu sunt obligați să facă dovada achitării taxei de studii și dovada mijloacelor de întreținere pentru obținerea vizei, iar cei de origine română nu sunt obligați sa facă dovada mijloacelor de întreținere.